cyanic-selkie/wikianc huggingface dataset:
Hallelujah (1979)
Eurovision Song Contest
I den internasjonale finalen var «Hallelujah» det tiende bidraget ut på scenen av 19 deltakere, etter Tysklands Dschinghis Khan med «Dschinghis Khan» og før Frankrikes Anne-Marie David med «Je suis l'enfant soleil». I avstemningen ble det en tett kamp mellom blant annet Spania, Frankrike og Israel. Før Spania som siste land skulle stemme, ledet Spania med 1 poeng. Den spanske juryen ga imidlertid 10 poeng til «Hallelujah» som dermed hanket inn Israels andre seier på rad. Sangen fikk 12 poeng fra seks land, blant annet Norge.
Den siste keiseren
Anmelderne
Også de norske anmelderne var meget positive. Dagbladet, Dagsavisen og Aftenposten gav den terningkast fem, mens VG gav den terningkast seks.
Hallelujah (1979)
Eurovision Song Contest
Dette var fjerde gang at vertslandet vant Eurovision Song Contest, etter at Sveits i 1956, Spania i 1969 og Luxembourg i 1973 hadde klart dette tidligere. Siden har dette bare skjedd to ganger: Da Irland vant på hjemmebane i 1993 og 1994. Israel måtte imidlertid avstå fra å arrangere Eurovison Song Contest 1980, etter at kringkasteren IBA ikke lyktes med å få på plass finansieringen for å arrangere nok en finale. I stedet tok Nederland på seg arrangøroppgaven og la finalen til en jødisk helligdag, noe som førte til at Israel sto over konkurransen i 1980.
Den siste keiseren
Innspilling og bakgrunn
Filmen ble innspilt i Kina mellom 28. juli 1986 og 30. januar 1987. 19 000 statister ble benyttet, hvorav mange fra den kinesiske hær.
Hallelujah (1979)
Sangen
Sangen er en ballade som langsomt bygger seg opp, og teksten handler om all herligheten og alle de gode tingene i verden. Ett av versene lyder: «Halleluja for alt som er, pris gårsdagen og morgendagen. Halleluja, hold hender og syng fra ett hjerte: halleluja.»
Den siste keiseren
Innspilling og bakgrunn
Filmens handling starter med scenen der han blir utlevert til Kina 1950, for deretter å gå tilbake til 1908 og fortelle historien om Pu Yi fra han var 3 år og fram til ca. 1960. Typisk for filmen er også at den underveis har en rekke tilbakeblikk som er med på å holde oppe spenningen. Dette er ikke bare en film om det dramatiske livet til Kinas siste keiser, det er like mye en film om de store omveltningene som Kina gjennomgikk i det 20. århundre, fra et føydalt keiserdømme til et kommunistisk diktatur.
Hallelujah (1979)
Sangen
«Hallelujah» blir betraktet som en klassiker i konkurransen, noe som i stor grad skyldes et minneverdig refreng og den originale opptredenen, hvor artistene entrer scenen én etter én utover i sangen. «Hallelujah» ble også fremført som allsang på slutten av Eurovision Song Contest 1999, som en hyllest til ofrene i krigene på Balkan.
Norsk versjon
Ola Selvær har skrevet en norsk tekst. Den norske tittelen er også «Hallelujah».
Inhuma
Inhuma er en kommune i delstaten Piauí i nordøstregionen av Brasil.
Referanser
Inhuma
Estadio Olímpico
Estadio Olímpico er et flerbruksstadion som blir mest brukt til fotballkamper. Stadionet ligger i Venezuelas hovedstad Caracas. Stadionet har en kapasitet på 38 000 og vil bli brukt i Copa América 2007.
Val di Susa
Val di Susa er en dal i provinsen Torino i Italia.
Elven Dora Riparia renner gjennom dalen som har fått sitt navn fra byen Susa.
Det finnes spor etter mennesker her flere tusen år tilbake i tiden. Romerne fant at de kunne benytte dalen som gjennomfartsåre til Gallia. Siden har den vært benyttet mange ganger bl. annet av Hannibal, Julius Cæsar, Karl den store, langobardene og i senere tid franske og spanske tropper.
I 1870 ble Frejustunnelen åpnet, og dalen ble derved forbundet med Frankrike med jernbane. I 1980 ble det åpnet en motorveitunnel ved siden av jernbanetunnelen. Motorveien A32 (Torino – Bardonecchia) forbinder det italienske motorveinettet med tunnelen.
Idag er dalens økonomi først og fremst basert på vinterturisme. Under de olympiske vinterleker 2006 arrangertes det øvelser i Sauze d'Oulx.
Bob Hawke
Robert James Lee «Bob» Hawke (født 9. desember 1929 i Bordertown i Sør-Australia, død 16. mai 2019 i Sydney ) var Australias 23. statsminister. Han er den av Australian Labor Partys statsministre som har sittet lengst ved makten; kun to andre statsministre har sittet lenger. Han er den av sitt partis statsministre som har hatt mest suksess ved valg, i det han vant fire påfølgende føderale valg. Før han i 1980 gikk inn i politikken, var han i mer enn et tiår leder for Australian Council of Trade Unions.
Bakgrunn
Hawke ble født i Sør-Australia, der faren var prest, men flyttet som barn til Leederville i Vest-Australia, der han vokste opp. Onkelen Albert Hawke var arbeiderpartimann og statsminister i Vest-Australia fra 1953 til 1959.
Hawke ble utdannet ved University of Western Australia, der han studerte humanistiske fag og rettsvitenskap fra 1947 til 1953. Han fikk Rhodes-stipend for å studere økonomi ved Oxford University, der han var fra 1953 til 1956. Han begynte doktorgradsstuder ved Australian National University, men fullførte ikke.
I stedet begynte Hawke i 1960 å arbeide for Australian Council of Trade Unions, den australske fagbevegelsen.
Politisk virke
Hawke ble med i Australian Labor Party. I 1963 forsøkte han, uten hell, å bli valgt til parlamentet. Internt i partiet hadde han større framgang, ble medlem av partiledelsen og til slutt partiets president.
I 1980 ble Hawke første gang innvalgt i Australias parlament fra valgkretsen Wills i delstaten Victoria. Han beholdt sitt sete til 1992. Han førte sitt parti til valgseier i 1983, da ALP vant 75 av 125 mandater i Representantenes hus og 30 av 60 mandater i Senatet, og ble i mars 1983 statsminister etter to år i parlamentet. Han vant igjen valgene i 1984, 1987 og 1990 og beholdt posisjonen som statsminister. Hawke er den mest populære australske statsminister gjennom tidene.
I sin tid som statsminister søkte Hawke samarbeid mellom partene i arbeidslivet. Gjennom en slik konsensuspolitikk søkte han å legge grunnlag for økonomisk vekst. Hawke overlot kursfastsettelsen av den australske dollaren til markedet. Banksektoren ble avregulert og utenlandske banker fikk innpass i Australia.
I utdanningssektoren innførte hans regjering nasjonale læreplaner, reformerte yrkesutdanningen og gjennomførte sammenslåinger av institusjoner for høyere utdannelse med etablering av nye universiteter. Han søkte å forbedre forholdet til Australias urinnvånere og fikk innført velferdsprogrammet Medicare.
Gjennom Australia Acts av 1986 ble de konstitusjonelle og institusjonelle båndene til Storbritannia brutt slik at parlamentet i London og britisk rettsvesen med Det kongelige råd ikke lenger fikk noen rolle i australske forhold.
I desember 1991 ble Hawke utfordret av Paul Keating, som hadde vært finansminister under Hawke, og led nederlag. Han gikk deretter av som partileder og statsminister.
Etter politikken
Etter at han gikk av som statsminister var Hawke aktiv som fjernsynsjournalist i Channel 9. Han har også drevet forretninger.
Utmerkelser
Hawke ble i 1979 utnevnt til følgesvenn (companion) av Order of Australia. Han har mottatt Logohu-ordenen fra Papua Ny-Guinea. I 2012 ble Hawke tildelt storbånd av Den oppadstigende sols orden, en japansk orden. Hawke er æresdoktor ved University of Western Australia, University of New South Wales, University of South Australia, Nanjinguniversitetet i Kina, Det hebraiske universitetet i Jerusalem i Israel, University of Oxford i Storbritannia og Rikkyouniversitetet i Japan. Han er også Honorary Fellow ved University College i Oxford.
Seppo Paakkunainen
Seppo Toivo Juhani «Paroni» Paakkunainen (født 24. oktober 1943) er en finsk komponist for film, teater og opera, samt jazzmusiker (bariton-saksofon og fløyte), utdannet ved Sibelius-akademiet (1961–64) og studerte komposisjon ved Berklee College of Music. Han er kjent for å kombinere folkemusikk og andre musikkformer.
Han etablerte i så måte den kjente «Karelia» (Suomi pop 1 & 2 1971; Tuohihuili 1981; Maanitus 1983; Karelia 1986). Videre startet han «Soulset» (1968–), «Tuohi Quartet», samt en rekke storband «Nunnu» (1971), var tidlig med på Pori Jazz og fikk den finske Yrjö-prisen 1973. Dette ble etterfulgt av «Epic Conphony», «Raido Luohti», «Ethnic Conphony», og «Amazonia». Etterhvert antok musikken et finsk-latinsk jazzuttrykk, og hans «Conjunto Baron» turnerte Cuba på 80-tallet. Han var også med i George Gruntz' storband.
Hode- og hals-kreft
Årsak/Etiologi
Forholdet mellom risikofaktorene og den faktiske sykdommen er stort sett uavklart. Personer som i utgangspunktet har lav risiko, kan likevel utvikle kreft i hode og hals.
Seppo Paakkunainen
Paakkunainen ledet kvartetten «Saxperiment» (1989–) som ga ut plate (1997); besetningen var ellers Pentti Lahti, Pertti Päivinen og Janne Murto. Med Gunnel Mauritzson laget han Fingot Svit med Gotland-finsk musikk i sammensetning (Musica Nova Helsingfors) 2006; arbeidet avstedkom Lars Gullin-prisen 2001. Han har hatt et langre samarbeid med Nils-Aslak Valkeapää, som har resultert i Sámi luondu, gollerisku (1983), Dálveleaikkat (DAT Forlag, 1994).
Hode- og hals-kreft
Hyppighet/Epidemiologi
I India og Sørøst-asia er insidensen av hode-/hals-kreft høyere enn ellers, på opptil 25 pr 100 000 pr år. Dette er trolig grunnet forbruket av betel-nøtter i denne regionen.
Seppo Paakkunainen
Han har siden 1960-tallet spilt i «Trio Nueva Finlandia» som sist ga ut ''Ha! What's going on'' (Leo, 1998) med Eero Ojanen piano og Teppo Hauta-aho bass. Hans senere utgivelse er Baritone (Dragon Records, 2002) med hans egne komposisjoner, fremført av Tero Saarti trompet, Lars Sjösten piano, Pekka Sarmanto bass, Filip Augustsson bass, Reino Laine trommer og Bosse Söderberg trommer.
Ipiranga do Piauí
Ipiranga do Piauí er en kommune i delstaten Piauí i nordøstregionen av Brasil.
Spiritomb
Spiritomb er en figur i serien Pokémon, som eies av Nintendo. Den blei introdusert i 4. generasjon i serien, og er av typene spøkelse og mørke. Den er nummer 442 i den nasjonale pokédexen, og nummer 108 i Sinnoh-dexen.
Spiritomb ser ut som en lilla virvel knytta til en stein med en sprekk i på toppen. Den har grønne sirkler i ytterkantene, og i midten har den en grønn, takkete munn, og to øyne, det ene med en spiral i midten. Spiritomb består av 108 sjeler, som blei bundet fast i en sprekk i en stein som straff for deres misgjerninger av en mystisk trolldom for 500 år siden. Spiritomb veier 108 kg.
Simba Makoni
Simbarashe Herbert Stanley Makoni (født 23. mars 1950 i Rusape i Sør-Rhodesia) er en zimbabwisk politiker og kandidat til presidentvalget i Zimbabwe 29. mars 2008. Han var finansminister og minister for økonomisk utvikling i Robert Mugabes regjering fra 2000 til 2002. Han møtte sterk motstand for sin økonomiske politikk i denne perioden, da den sto i sterk motsetning til oppfatningen til hans partifeller i ZANU-PF.
Bakgrunn og utdannelse
Simba Makoni har utdannelse fra England som kjemiker i perioden for den såkalte ”Andre Chimurenga” (Frigjøringskrigen på 1970-tallet mot Ian Smith-regimet). På den tiden representerte han ZANU i Europa. Han tok BSc ved Leicester Polytechnic og en PhD ved Leeds University i medisinsk kjemi.
Etter uavhengigheten
Makoni ble utnevnt til visejordbruksminister etter uavhengigheten i 1980, 30 år gammel. Senere var han energiminister, direktør for Southern African Development Community (SADC) og returnerte til regjeringen da Mugabe utnevnte ham til finansminister 15. juli 2000, etter det zimbabwiske parlamentsvalget i juni 2000. Som finansminister gikk han inn for devaluering av den zimbabwiske dollaren, en politikk som Mugabe ikke støttet. Han ble derfor erstattet med Herbert Murerwa i regjeringen som ble utnevnt 25. august 2002. I 2003 ble det sagt at Makoni ble foretrukket som erstatning for Mugabe både av enkelte partifeller i ZANU-PF og deler av opposisjonen Bevegelse for demokratisk endring (Movement for Democratic Change, MDC), samt av afrikanske forhandlere.
Presidentkandidat 2008
I januar 2008 rapporterte BBC at Simba Makoni muligens kunne bli nominert til å stille som motkandidat til Mugabe i presidentvalget 29. mars.
5. februar 2008 arrangerte Simba Makoni en pressekonferanse i Harare der han kunngjorde at han vil stille som Mugabes motkandidat til presidentvalget. Fram til det tidspunktet hadde han bl.a vært med i ZANU-PFs politbyrå.
Fantomøy
En fantomøy er en øy som en trodde eksisterte og som var tegnet inn på tidlige kart (tidvis i flere århundre), men som senere ble fjernet da det ble påvist at de ikke fantes i virkeligheten likevel.
Fantomøyene ble vanligvis rapportert av tidligere sjømenn som utforsket nye områder. Enkelte av disse øyene var faktiske øyer, men som ble rapportert som nye øyer fordi en ikke visste nøyaktig hvor de var. Pepysøya var for eksempel egentlig en forveksling av Falklandsøyene. Thule var kanskje oppdaget på 300-tallet, men ble ikke funnet igjen. Senere ble den identifisert av gamle oppdagere og geografer som Shetland, Island, Skandinavia eller ikke-eksisterende.
Simba Makoni
Presidentkandidat 2008
Makoni sa at han gjerne ville stilt som ZANU-PF kandidat, men siden det ikke var mulig stiller han som uavhengig kandidat.
Fantomøy
Andre fantomøyer har antakeligvis blitt «observert» på grunn av navigasjonsfeil, mistolking av isfjell og tåkebanker, eller optiske illusjoner.
Simba Makoni
Presidentkandidat 2008
Joseph Chinotimba, en beryktet krigsveteran som i 2000 ledet de voldelige okkupasjonene av store kommersielle gårder drevet av hvite stor-bønder, kom med trusler om bruk av vold mot Makoni etter kunngjøringen. Et framtredende ZANU-PF medlem, Emmerson Mnangagwa, fortalte det nasjonale fjernsynsselskapet ZBC TV at Makoni hadde ekskludert seg selv fra partiet ved å stille som kandidat til en stilling der partiet allerede hadde valgt en annen. Den regjeringskontrollerte avisen The Herald anklaget Makoni for å være en brikke i Storbritannias spill for å splitte ZANU-PF, slik at Morgan Tsvangirai - leder for den ene av to MDC-fraksjoner - skulle kunne vinne valget.
Fantomøy
Enkelte «feilaktige» observasjoner kan ha blitt gjort med hensikt. Phelipeaux- og Pontchartrainøyene som i mange år var tegnet inn på kart over Lake Superior, ble oppkalt etter Louis Phélypeaux, marquis de La Vrilliere, comte de Pontchartrain. Phélypeaux var en minister som prøvde å skaffe midler til oppdagelsesferder.
Mange fantomøyer har aldri eksistert, men et par, som for eksempel Thompsonøya, kan ha eksistert før den ble ødelagt av vulkanske eksplosjoner, jordskjelv eller undersjøiske ras, eller de kan ha vært lavtliggende øyer eller sandbanker som ikke lenger stikker opp over havoverflaten.
Simba Makoni
Presidentkandidat 2008
7. februar avviste Makoni anklager om at han var en brikke for Vesten eller at han ble brukt av ZANU-PF for å splitte opposisjonen. Han sa også at ZANU-PFs statutter ikke åpnet for “selv-ekskludering”, og at han fortsatt betrakter seg som ZANU-PF medlem så sant han ikke blir utvist fra partiet på en formelt riktig måte. Han refererte også til støtte han hevder å ha innen ZANU-PF, og oppfordret disse tilhengerne til å “forbli trofaste og ikke la seg skremme”. Kort tid etter uttalte ZANU-PF talsmannen Nathan Shamuyarira at Makoni var ekskludert fra partiet i henhold til gjeldende partiregler, og at de som eventuelt støtter Makoni også vil bli ekskludert. 11. februar uttalte Morgan Tsvangirai at Makoni var "gammel vin i en ny flaske", og at han ikke ville alliere seg med Makoni til valget. 15. februar uttalte Arthur Mutambara – lederen for den andre fraksjonen av MDC – at han ikke vil stille som presidentkandidat, men heller støtte Simba Makoni. Flere prominente kritikere av Mugabe-regimet har uttrykt stor respekt for og støtte til Makonis kandidatur. Mugabe snakket for første gang om Makonis kandidatur 21. februar, og beskrev det som "fullstendig skammelig". Han sammenlignet bl.a. Makoni med en prostituert, og kritiserte Makoni for det han anså som en selv-høytidelig holdning.
Da Makoni startet sin kampanje 29. februar, var ZANU-PF-tungvekter og tidligere innenriksminister Dumiso Dabengwa og tidligere parlaments-president Cyril Ndebele tilstede for å vise sin støtte. Makoni har også fått støtte fra en tidligere markert politiker både innenfor ZANU-PF på 80-tallet og som motkandidat til Mugabe i presidentvalget i 1990, Edgar Tekere.
Dette er første gang en sterk kandidat innen ZANU-PF stiller som motkandidat til president Mugabe, og det knytter seg stor spenning til den videre utviklingen fram mot valget. Spørsmålet er om Makoni er for sent ute til å samle tilstrekkelig støtte, og om hans kandidatur hovedsakelig vil splitte ZANU-PF eller opposisjonen. Særlig på landsbygda har Mugabe tradisjonelt hatt stor oppslutning, og nyhetstilgangen der er i stor grad begrenset til statskontrollerte aviser og radio. I byene har MDC hatt betydelig oppslutning de siste årene. Et annet vesentlig spørsmål er selvsagt i hvilken grad Mugabe vil benytte seg av valgfusk, noe som skjedde i stor grad ved valget i 2002.
Provinsen Chayanta
Provinsen Chayanta er en provins i departementet Potosí i Bolivia. Hovedstaden er Colquechaca.
Det som engang var
Det som engang var (utgitt 1993) er det tredje albumet fra Burzum, utgitt august 1993. Det ble lansert på Vikernes' eget plateselskap; Cymophane. Kun 950 kopier ble laget, men Misanthropy Records trykket flere da de fikk rettighetene til albumet. Sangen som heter «Det som engang var» kom på neste album, Hvis lyset tar oss.
Albumcoveret er inspirert fra en Advanced Dungeons & Dragons (1st edition)-modul kalt «The Temple of Elemental Evil».
Estadio Monumental de Maturín
Estadio Monumental de Maturín er et fotballstadion i Mérida i Venezuela. Stadionet har en kapasitet på 52 000 og er dermed det største fotballstadionet i Venezuela. Finalen i Copa América 2007 skal spilles på Estadio Monumental de Maturín. Stadionet kosta $85 000 000 å bygge.
Aske (EP)
Platen ble først gitt ut på Øystein Aarseth sitt plateselskap Deathlike Silence Productions. Albumbildet viser restene av Fantoft stavkirke. Varg Vikernes ble anklaget for å ha tent på kirken, men ble senere frikjent. Mange tror at Vikernes selv tok bildet. Det ble også lansert en spesialversjon som ble solgt ut med en sigarettenner. Da albumet ble re-lansert på Misanthropy Records ble Aske inkludert med den første utgivelsen.
Sånum
Sånum er en grunnkrets og tettsted i Lindesnes kommune, i Agder. Den ligger vest for Skogsfjordens munning i Skagerrak, som et eid mellom Skogsfjorden og havet.
Sånum ble tidligere definert av SSB til å tilhøre tettstedet Mandal, skilt fra bebyggelsen i øst av parken/skogen Furulunden. Etter nye retningslinjer f.o.m 2014, ble Sånum skilt ut som eget tettsted, som hadde innbyggere per 1. januar. Det er også spredt gardsbebyggelse og småstedet Rennes på utsiden. På samme side av fjorden, lenger nord ligger Skjebstad. Siden også dette er en halvøy, er det ikke kjørevei mellom strøkene.
Sånum har kystbarskog og varmekjær løv- og blandingsskog med mye kristtorn og eik.
Fylkesvei 202 (Vest-Agder) går vei gjennom Sånum fra Mandals bykjerne i øst, over fjorden ved Banken (Bankebroa), og videre vestover via Lande og Hogganvik-Lundevik hvoretter den svinger nordover og går ut på E-39 ved Reibakken.
Isaías Coelho
Isaías Coelho er en kommune i delstaten Piauí i nordøstregionen av Brasil.
Fiat Coupé
Fiat Coupé (1994–2000) var en todørs coupé fra italienske Fiat, laget i om lag 70 000 eksemplarer.
Eksteriøret var tegnet av Fiats sjefsdesigner, Chris Bangle, mens interiøret ble designet av Pininfarina. Den kom med 2-liters rekkefirer på 140 hk.
Utgaven Fiat Coupé turbo hadde turbo og ga 190 hk (som 16-ventiler) og 220 hk (som 20-ventiler). I 1998 kom en 20-ventilers rekkefirer med 154 hk, samt varianten Limited Edition med Recaroseter og stivere understell (kunne kjøres litt raskere). Den ble solgt i Norge og eid av blant andre Wenche Foss.
Pilsner Urquell
Pilsner Urquell (tysk, «Pilsner-urkilde») er et ølmerke som stammer fra byen Plzeň (tysk: Pilsen) i Böhmen (siden 1993 en del av Tsjekkia). Ølets historie går tilbake til Bürger Brauerei, som ble etablert som et borgerbryggeri i Pilsen i 1839, for å brygge øl etter bayersk oppskrift. Den første batchen med Urquell ble brygget 5. okt. 1842. Bürger Brauerei rekrutterte den bayerske ølbyggeren Josef Groll, som utviklet ølmerket Pilsner Bier (se pilsner). Ettersom pilsnerølet raskt ble populært langt utenfor Bøhmen, og også andre bryggerier begynte å lage «pilsnerøl», registrerte Bürger Brauerei i 1898 varemerket Pilsner Urquell, for å understreke at deres øl var den opprinnelige pilsneren.
Pilsner Urquell er i dag et av de viktigste varemerkene til den verdensomspennende ølprodusenten SABMiller, som også har lisens til å brygge Pilsner Urquell i Polen og Russland, men de har ikke startet brygging der ennå (okt. 14).
Fiksativ
Fiksativ kommer av verbet fiksere som betyr å holde fast. Ordet brukes om kjemikalier som stopper og låser en ellers uønsket utvikling. De best kjente fiksativene er for fotografier og for tegninger hvor målet er å hindre at bildet viskes ut eller blir overfremkalt.
I tegning er fiksativ bindemiddelet som holder grafitten, kullet eller krittet fast til papiret. Fra gammelt var det en løsning av 2 % skjellakk i alkohol og ble sprøytet på bildet ved hjelp av et blåsemunnstykke kalt fiksersprøyte. Skjellakk gulner litt, men langsomt. Tegnefiksativ fås i dag på sprayboks med en annen kjemisk sammensetning. Denne skal etter sigende gulne mindre.
Industrien bruker ellers fiksativer til å hindre at for eksempel lukt, smak eller utseende blir forandret eller forringet, vanligvis med andre benevnelser. Mange såkalte E-stoffer er fiksativer i forhold til mat og annet vi bruker eller omgir oss med.
Gallon
Gallon (fra engelsk gallon, fra normannisk fransk galon) er et er flertydig hulmål kan vise til flere ulike væsker – mest anvendt i USA og Storbritannia med omregningsfaktor som avhengig av landet. De to vanligste er imperial gallon og US gallon. Mens en imperial gallon er basert på vekt (ikke masse), så er en US gallon definert basert på et fast volum.
En amerikansk gallon tilsvarer 3.785411784 liter, mens en «britisk gallon» tilsvarer 4.54609 liter. Den britiske varianten er brukt i Storbritannia, Canada og enkelte karribiske land. Den amerikanske varianten er brukt i USA, samt enkelte latinamerikanske og karribiske land. Det finnes også en variant som heter «US dry gallon», men den er mindre brukt.
Engelsk gallon benyttes i Storbritannia, Canada, Australia, New Zealand og enkelte karibiske land.
Amerikansk gallon = 231 kubikktommer = 3.785411784 L (eksakt) brukes i USA, samt enkelte latinamerikanske og karibiske land.
Tatjana Hüfner
Tatjana Hüfner (født 30. april 1983 i Neuruppin) er en tysk aker som deltok i de olympiske vinterleker 2006 i Torino, 2010 i Vancouver og 2014 i Sotsji.
Provinsen Cornelio Saavedra
Provinsen Cornelio Saavedra er en provins i departementet Potosí i Bolivia. Hovedstaden er Betanzos.
Tatjana Hüfner
Hüfner vant en olympisk bronsemedlje i aking under vinter-OL 2006 i Torino. Hun kom på tredjeplass i konkurransen ener for damer bak sine landsmann Sylke Otto og Silke Kraushaar.
Fire år senere, under vinter-OL 2010 i Vancouver ble hun olympisk mester i aking. Hüfner har blitt verdensmester i aking tre ganger, 2007 i Innsbruck i ener og 2008 i Calgary i både mixed og ener for damer.
Jurt
Jurt eller jurte er en betegnelsen på et telt av filt som tradisjonelt har blitt brukt av nomader i Sibir og i Sentral-Asia. Begrepet jurt brukes i enkelte sammenhenger også om bosted eller oppholdssted generelt.
Blant folkene som benytter jurter kan nevne tungusere og jakuter, og jurter forekommer også på Kamtsjatka, i Mongolia og i Turkestan. En jurt er som regel kjegleformet, reist opp av smale bjelker, utenpå stundom belagt med leire og gresstorv. På et frittstående arnested i midten av jurten vedlikeholdes en ild. Rundt veggene løper benker som også tjener som soveplasser. Ovenfor dem henges husgeråd og våpen.
Ordet jurt er kommet til norsk via russisk (юрта), men er opprinnelig et turkospråklig ord for bosted. På kasakisk heter jurt kiyiz üy (киіз үй; bokstavelig «filthjem») og på mongolsk ger (гэр). Afghaner og pakistaner kaller dem kherga, jirga eller ooee. På kirgisisk heter jurten bojzoj, bokstavelig «grått hus», på grunn av filttøyets farge.
Historie
Jurter har vært en særegent trekke ved livet i Sentral-Asia i minst 3000 år. De første skriftlige beskrivelser av en jurt som bosted ble nedtegnet av historikeren Herodotos, som var virksom i antikkens Hellas mellom 484 og 424 f.Kr. Han beskrev jurtlignende telt som boligene til skyterne, et hestridende nomadisk folk nord for Svartehavet og i den sentralasiatiske region fra rundt 600 f.Kr. og til utpå 300-tallet e.Kr.
Qabus ibn Saʿid Al Saʿid
Qābūs ibn Saʿīd Āl Saʿīd (arabisk: قابوس بن سعيد آل سعيد; født 18. november 1940 i Salalah, død 10. januar 2020 i Beit al-Barakah) var den 56. herskeren og 14. Al Saʿīd-sultanen av Oman og dets territorier. Han overtok makten etter å ha styrtet faren Saʿīd ibn Taymur i et palasskupp 23. juli 1970.
Inderøy Motorklubb
Inderøy Motorklubb ble stiftet 7. januar 2004, blant annet fordi Inderøy manglet et organisert motorsportmiljø. Klubben har fått anlagt et helårs baneanlegg i Inderøy, som benyttes til snøscootercross, atvcross og motocross fra aldersgruppen 5 år og oppover.
Qabus ibn Saʿid Al Saʿid
Bakgrunn
Han ble først undervist hjemme i Salalah i Oman. 18 år gammel ble han i 1958 sendt til England, der han ble undervist av en privatlærer. I 1960 begynte han ved Royal Military Academy Sandhurst. Offisersutdannelsen ble fullført i 1962. Deretter gjorde han stabstjeneste i 1st Batallion i Cameronians (Scottish Rifles) og tilbrakte et år i Tyskland. Han avsluttet tjenesten som Second Lieutenant. Han la deretter ut på en tremåneders tur rundt om i verden. I 1964 vendte han tilbake til Salalah og Oman.
Inderøy Motorklubb
Motorbanen ligger på gården Hogstad på Utøy, i et område på ca. 35 daa. Klubben har fått området regulert for motorsport, og banen er tegnet av Kjetil Villa.
Qabus ibn Saʿid Al Saʿid
Bakgrunn
Sultan Qabus var ibadittisk muslim, det vil si at han tilhørte en islamsk trosretning som adskiller seg fra både sunni- og sjia-retningene.
Hvis lyset tar oss
«Et hvitt lys over skogen» ble byttet ut med en synth-låt kalt «Tomhet». «Et hvitt lys over skogen» ble senere gitt ut på en samleplate med sjeldne og klassiske Burzum-låter, Draugen. Albumomslaget er tegningen «Fattigmannen» av den kjente norske maleren Theodor Kittelsen.
Qabus ibn Saʿid Al Saʿid
Sultan
Kuppet mot faren Said bin Taimur Al Said var ublodig og fikk støtte fra Storbritannia. Faren ble sendt i eksil.
Qābūs var den eneveldige herskeren av Oman. Fra 1972 ble sultanen også statsminister, frem til da hadde han delt makten med sin onkel Tariq ibn Taimur. Med hjelp av oljepenger startet han et omfattende moderniseringsprogram. Et væpnet opprør i den sørlige delen av provinsen Dhofar ble slått tilbake i 1975.
I 1990-årene ble det opprettet et parlament. I 2003 ble allmenn stemmerett innført for borgere over 21 år, men så langt har parlamentet hatt lite å si, og sultanen forble både stats- og regjeringssjef, mens det heller ikke finnes noen lovlige politiske partier. Qābūs var også relativt suksessfull i å utvide internasjonale relasjoner og å bruke landets minkende oljeressurser til velstandstiltak som utdanning og helse, og Oman er i dag et ganske stabilt land. I hans tid ble det fjellrike Oman også gitt et velfungerende nett av motor- og landeveier.
Sultanens fødselsdag, 18. november, er landets nasjonaldag, mens hans første regjeringsdag, 23. juli, blir feiret som gjenfødselsdagen.
Da han i 2011 feiret sitt 40-års-jubileum som sultan av Oman kom dronning Elisabeth II på besøk til landet.
Han hadde ikke noen direkte arving, og han var kun gift i en kort periode. Etter sin død ble hans fetter Haitham bin Tariq al-Said innsatt som ny sultan.
Playa de Poniente (Benidorm)
Playa de Poniente er en sandstrand som ligger i Benidorm, Comunitat Valenciana, Spania. Stranden har fått tildelt blått flagg.
Stranden ligger ved siden av Playa de Levante (Benidorm). Playa de Poniente har en lengde på 3100 meter.
Det ligger i et urbant miljø, som gir tilgang med bil. Det har parkeringsplass ved nærheten av promenaden. Markørene ligger 110 meter fra stranden.
Norgesrekordhistorikk på 50 m fri
Sist oppdatert: 14. desember 2018
Filosofem
Filosofem er et musikkalbum av Burzum, utgitt i 1996. Albumet ble spilt inn i mars 1993 og var det siste albumet til å bli spilt inn før Varg Vikernes ble arrestert. En forkortet versjon av «Rundgang um die transzendentale Säule der Singularität» er med på filmmusikken til Harmony Korines film Gummo.
Itaueira
Itaueira er en kommune i delstaten Piauí i nordøstregionen av Brasil.
Itainópolis
Itainópolis er en kommune i delstaten Piauí i nordøstregionen av Brasil.
Jylland
Jylland er den eneste delen av Danmark som er landfast med resten av Europa. Den nordlige delen nord for Limfjorden er Danmarks nest største øy (Nørrejyske Ø). Adjektivet er jysk.
Historie
Landsdelen har navn etter den germanske folkestammen jydene, som trolig bodde i Øst- eller Midtjylland. Samtidig bodde det vendeler langs Limfjorden, harder i Vestjylland som Harsyssel er oppkalt etter (i likhet med Hordaland og Harz i Tyskland – navnet kommer av harth, et gammelt ord for «skog»), og angler i Sønderjylland. Nordfriserne kom mellom 800 og 1100 til området mellom Eider og Vidåen i Sønderjylland fra Vest- og Øst-Friesland. På midten av 1700-tallet var Island så hjemsøkt av vulkanutbrudd og kopperepidemi at man i København vurderte å evakuere den hungersnødrammede islandske befolkningen til Jylland, men dette ble ikke noe av.
Geografi
Jyllands fastland er 23 872 km² og utgjør godt over halvparten av Danmark. Jylland grenser i nord til Skagerrak og Kattegat. Langs hele vestsiden ligger Nordsjøen (på dansk tradisjonelt kalt Vesterhavet). På sydøstsiden ligger Østersjøen og mange større og mindre øyer, med Fyn og Als som de største. I syd ligger den tysk-danske grensen ved Tønder og Flensburg. Lillebelt skiller Jylland fra Fyn.
Det nordligste punktet av Jylland er Grenen ytterst på Skagens Odde, det vestligste punktet er Blåvands Huk nordvest for Esbjerg, mens det østligste punktet er Fornæs på halvøya Djursland i nærheten av byen Grenaa.
I eldre tid var Jylland delt mellom Sønderjylland eller Slesvig, som var et hertugdømme under den danske kongen, og Nørrejylland, som var en del av kongeriket. Grensen gikk langs Kongeå nord for Ribe og sør for Kolding.
I dag inndeles Jylland oftest i Vest-, Øst-, Nord- og Sønderjylland, hver med sitt landskapelige, kulturelle og språklige særpreg. Midtjylland (omkring byene Herning, Ikast og Silkeborg) er et nyere begrep, som ikke har en fast definisjon.
Historisk hørte Sydslesvig, området mellom den dansk-tyske grensa og Eideren, med til Jylland (Jyske Lov gjaldt sør til Eideren fram til 1900). Området helt ned til Elben blir sjelden kalt Jylland, men iblant "den jyske halvøy", "den kimbriske halvøy" eller Jylland-Slesvig-Holsten.
På dansk sier man i Jylland, aldri på Jylland.
Landskap
Landskapet varierer fra sandstrender og klitter langs vestkysten til karrige heder i Midtjylland, skog og rike jordbruksområder lenger mot øst. På høydedraget nord-syd finnes Himmelbjerget(147 moh.) nær Silkeborg, som er Danmarks fjerde høyeste punkt. Høyest er Møllehøj ved Skanderborg med 170,86 moh. Den vakre Grejsdal strekker seg inn i landet fra Vejle og er Danmarks dypeste dal med 50-70 meter høye, skogskledde skrenter.
Vestkysten er en typisk utjevningskyst med lange sandstrender og stor sandvandring. Bare ved Bovbjerg, Bulbjerg og Lønstrup finnes det steile kystskrenter med erosjon. Ringkøbing fjord og Nissum fjord er egentlig store strandsjøer. Sør for Esbjerg er kysten en lav marsk beskyttet av diker. Utenfor marskkysten ligger øyene Rømø, Mandø og Fanø, som egentlig er rester av en eldre kystlinje. Dette tidevannshavet, Vadehavet, strekker seg helt til Nederland.
Østkysten er preget av fjorder som skjærer seg inn mellom lave enger (typisk i nord) og dels mellom bølgende bakkelandskap (typisk på den sentrale østkysten og lenger mot sør).
Limfjorden skjærer seg helt gjennom Nordjylland fra vest til øst. I Limfjorden ligger det mange små og store øyer og varierte kystlandskap. Nordspissen av Jylland, Grenen ved Skagen, er en sandodde som endrer seg fra dag til dag.
Sandflukten preget vestkysten og deler av innlandet særlig fra 1500- til 1800-tallet, men man mener at allerede svartedauden avfolket deler av Vestjylland. Omkring 1760 inviterte kong Frederik 5. bønder fra Midt-Tyskland til å oppdyrke Midt-Jylland med nye metoder. «Kartoffeltyskerne» ble selveiere i 1852, og deres etterkommere preger fremdeles området med etternavn som Bitsch, Frank og Oehlenschläger. «Kartoffeltyskerne» hadde oppdaget at poteter gir tre ganger større utbytte enn korn, og de lærte også sine danske naboer å dyrke hvitkål, rødkål, grønnkål, gulrøtter, erter og hirse, produkter som tidligere hadde vært så godt som ukjente.
Etter Danmarks tap av Slesvig og Holsten i 1864 ble oppdyrking av de sandete jorder i vest intensivert. Størstedelen av lyngheiene i Vest- og Midtjylland ble til landbruksjord. Deler av det gamle landskapet er gjort til naturvernområder. Dette gjelder hedelandskap, klitter og verneskogsområder, for eksempel den nye nasjonalparken i Thy (utnevnt 2005). Sandklittene på kysten ble etterhvert beplantet, men to åpne sandmiler nær Skagen er bevart (vandrende sanddyner på vei med vestavinden mot østkysten). Fyrtårnet på Rubjerg Knude holder på å bli dekket av flygesand og er blitt flyttet innover i landet. Ikke langt derfra er Mårup kirke nær ved å falle i sjøen.
Geologi
Under Midtjylland ligger kalksteinsfjell. Der dette er nær overflaten har en drevet kalkminer (Daugbjerg som er Skandinavias eldste kalkgruve, og Mønsted). Det er saltfjell nær Mariager, som leverer mineralsalt. Under Lille Thorup nær Viborg lagres naturgass i saltgrunnen, 1,5 km under overflaten. Sør for Herning i Midtjylland utgravde man tidligere brunkull. Thisted forsynes med geotermisk varme fra undergrunnen.
To steder rekker grunnfjellet opp til overflaten: Bulbjerg i Nordjylland er en kalksteinsklippe og Danmarks eneste fuglefjell, og Grejs klipper nær Vejle er et lite klippeframspring av travertin. Dette er de eneste stedene i Danmark, bortsett fra Bornholm, hvor grunnfjellet er synlig.
Trafikk
Fra Nordjylland (Hanstholm, Hirtshals og Frederikshavn) er det ferjeforbindelser til Shetland, Færøyene, Island, Norge og Sverige.
Motorvei E39 og E45 forbinder nord og sør. Motorvej E20 fører fra Esbjerg og øst til Lillebeltsbroene, Odense, Storebæltsbroen, København og Øresundsbroen. Det pågår motorveisbygge til Herning og Sønderborg. For den som ønsker gode alternativer og omveier, finnes det hovedveier, eldre landsdelsveier og Margerittruten.
Den viktigste jernbanen er den østjyske lengdebanen fra Frederikshavn via Ålborg og Århus til grensen. Danske Statsbaners intercity-nettverk forbinder København via Fredericia med aksene Århus-Ålborg-Frederikshavn, Herning-Struer-Thisted, Esbjerg og Sønderborg. Det finns en del mindre jernbaner, selv om en stor del ble sløyfet på 1960- og 1970-åra.
Jyllands hovedflyplass er Billund, fulgt av Ålborg og Århus. Innenriksruter til København finnes også fra Karup, Esbjerg og Sønderborg. Etter åpningen av Storebæltsbroen i 1996 ble flytrafikken innen Danmark mindre intensiv, og noen mindre ruter ble stengt.
Havnene i Fredericia og Århus er Danmarks største. De største fiskerihavner er Hanstholm og Hirtshals. Den store havnen i Esbjerg er mindre trafikkert enn tidligere.
Administrativ inndeling
Etter den danske kommunalreformen av 1. januar 2007 er Jylland oppdelt i:
Amter
Fra 1970 til 2006 var Jylland oppdelt i seks amter:
Kommuner
Fra 1970 til 2006 var Jylland oppdelt i disse kommunene:
Sysler
Fra forhistorisk tid og til middelalderen var Jylland, i motsetning til de danske øyene, inndelt i sysler:
Prinsenhof
Prinsenhof («prinsens hoff») er et museum i den nederlandske byen Delft, og er kjent som stedet der Vilhelm I av Oranien ble skutt og drept i 1584. Prinsenhof het opprinnelig Sankt-Agathaklosteret, men fikk sitt nåværende navn da prins Vilhelm bodde der og gjorde det til sitt hoff fra 1572 til 1584.
Europavei 10
Europavei 10 (E10), er en europavei som går mellom Å i Lofoten og Luleå i Sverige. Det norske avsnittet hadde betegnelsen Kong Olav Vs vei, før Lofast-traseen kom. Veien krysser riksgrensen på Bjørnfjell rett nord for Narvik.
Trasé fastlagt av UNECE: Å i Lofoten – Harstad – Narvik – Kiruna – Luleå. Lengden er 880 km, med 397 km i Norge og 483 km i Sverige.
Før europaveisystemet ble revidert i 1992 betegnet E10 strekningen Paris–Brussel–Amsterdam–Groningen.
Knutepunkter
Se europavei 10 (Norge) og europavei 10 (Sverige) for detaljer.
Anhalt
Anhalt er en historisk region i det sentrale Tyskland, mellom Harzfjellene og elven Elben. Regionen utviklet seg ut fra distriktene Schwabengau og Gau Serimunt innenfor det tysk-romerske rike på 1000- og 1100-tallet, da det delvis østsaksiske og delvis svebiske huset Askanien ble besittere av området. I 1212 ble Anhalt et grevskap, under greve Henrik I. I 1570 ble deretter Anhalt et fyrstedømme, før det i 1863 ble et hertugdømme.
Under opprettelsen av Weimarrepublikken i 1918, ble hertugdømmet avløst av Fristaten Anhalt. Fristaten opphørte de facto å eksistere i 1933 under nasjonalsosialismens maktovertagelse, men eksisterte formelt inntil slutten av andre verdenskrig i 1945.
I 1945 ble regionen innlemmet i provinsen Sachsen. I 1946 skiftet denne navn til provinsen Sachsen-Anhalt. Etter den formelle oppløsningen av Fristaten Preussen i 1947, ble denne reorganisert som den nye delstaten Sachsen-Anhalt. I 1949 ble regionen Anhalt en del av Den tyske demokratiske republikk og under oppløsningen av landene i 1952, havnet Anhalt delvis i Bezirk Halle og dels i Bezirk Magdeburg.
Etter Tysklands gjenforening i 1990 ble regionen igjen en del av Sachsen-Anhalt. Navnet Anhalt overlevde i Landkreis Anhalt-Zerbst (1994–2007) og er siden 2007 å finne i Landkreis Anhalt-Bitterfeld. Den evangeliske landskirke i Anhalt har ennå den dag i dag sitt virkeområde i den historiske regionen Anhalt.
Folketall
Hovedstaden Dessau hadde 54 898 innbyggere i 1905.
Landkretser
Anhalt var frem til 1932 inndelt i 5 landkretser (Landkreise). Landkretsene var inndelt i kommuner (Gemeinden) og kommunefrie bezirke. De sistnevnte var igjen inndelt i slottsbezirke (Schloßbezirke), skogsbezirke (Forstbezirke), domenebezirke (Domänenbezirke) og riddergodsbezirke (Rittergutsbezirke). Tabellen nedenfor viser statistikken for 1. desember 1900 og 1. desember 1910.
Store byer
De 16 største byene i 1939:
Gunnar Andersen (skihopper)
Andersen ble verdensmester i Oslo i 1930.
Provinsen Daniel Campos
Provinsen Daniel Campos er en provins i departementet Potosí i Bolivia. Hovedstaden er Llica.
Slaget ved Edgecote Moor
Slaget ved Edgecote Moor ble utkjempet i Northamptonshire, England den 26. juli 1469, under rosekrigene. Slagstedet heter nå Danes Moor og ligger ved et krysningssted over en bielv til Cherwell.
Bakgrunn
Richard Neville, 16. jarl av Warwick hadde tidligere under rosekrigene vært en av yorkistenes mest fremtredende kommandanter. Men han ble svært bitter da dronning Elizabeh Woodvilles slektninger fortrengte ham fra kongens råd, og fordi kongen nektet å la sin bror George, hertug av Clarence gifte seg med datteren Anne Neville. Han allierte seg med Margaret av Anjou for å sette Henrik VI tilbake på tronen, og giftet bort Anne med Henriks arving Edward av Westminster.
På grunn av mindre opprør i nord marsjerte kongen sakte, men sikkert nordover. Warwicks agenter begynte, så snart kongen var ute av hovedstaden, å spre rykter om at han var født utenfor ekteskap og at Clarence var Yorks sanne arving.
Zhu Biao
Zhu Biao (kinesisk: 朱標, født 1355 i Kina, død 1392) var den kinesiske Hongwu-keiserens første sønn, og tronarving etter denne første keiser av Ming-dynastiet.
Slaget ved Edgecote Moor
Bakgrunn
I nord startet en av Warwicks menn, William Conyers, et opprør under dekknavnet Robing av Redesdale. Edvard mente at det ville være lett å slå det ned, og kalte bare inn en liten styrke. Han forsto raskt at opprørerne var tallmessig overlegne, og han begynte å trekke seg tilbake mot Nottingham for å samle en større styrke. Men kongen manglet den popularitet han tidligere hadde hatt, og slet med å rekruttere soldater. Edvard bestemte seg for å vente i Nottingham til jarlene Pembroke og Devon kom med forsterkninger.
Zhu Biao
Kronprins Zhu Biao gikk for å være mild til sinns. Han skal en gang ha spurt sin far hvorfor så mange av de ministre og generaler som hadde vært Ming-styrets pionerer ble drept eller forvist. Faren skal ha svart at de var som tornene på en vinranke, og at han fjernet disse tornene før han overlot vinranken (kronekransen) til sin sønn.
Zhu Biao døde i 1392 i en alder av 38 år, således før han var blitt keiser ettersom Hongwu-keiseren overlevde ham. Keiseren bestemte da at Zhu Biaos sønn, Zhu Yunwen, skulle bli den neste keiser. Og slik ble det.
Slaget ved Edgecote Moor
Slaget
Slaget begynte tidlig på morgenen den 26. juli. Først var det en nokså ensidig affære, ettersom Devons walisiske bueskyttere var flere kilometer unna. Opprørerne angrep over elven og tvang Pembroke til å trekke seg tilbake. Han ble angrepet også i den nye posisjonen, men forsvarte seg godt mens han ventet på Devons styrke. Omkring kl. 13 fikk Pembroke vite at Devon var i rask anmarsj, men samtidig ankom Warwicks fortropper, og opprørernes moral fikk et kraftig løft. Da Pembrokes menn så Warwicks merke på slagmarken antok de at hele hans veltrente styrke hadde ankommet, og den kongelige hæren brøt sammen og flyktet fra slagmarken før Devons forsterkninger nådde frem.
Hvit løgn
Det motsatte av hvit løgn kan være sort løgn. En sort løgn vil da vært en alvorlig løgn som kan ha, eller bevisst har til hensikt å skade andre.
Anne Kathrine Slungård
Anne Kathrine Slungård (født 14. januar 1964 i Meråker i Nord-Trøndelag) er en norsk offentlig tjenestekvinne, næringslivsleder og politiker for Høyre. Hun ble i 1998, 34 år gammel, historiens yngste ordfører i Trondheim kommune. Hun avslo å bli statsråd eller stortingsrepresentant, og gikk i 2003 ut av politikken og over til næringslivet. I 2020 ble hun administrerende direktør for Trondheim Symfoniorkester og Opera (TSO).
Bakgrunn
Hun vokste opp i Meråker, hvor familien drev sagbruk. Hjemme fikk hun også interesse for vinteridrett og politikk. Hun gikk idrettslinjen ved Oppdal videregående skole og allmennfaglig linje ved Ringve videregående skole, og studerte økonomi, markedsføring og kommunikasjon ved TØH og BI.
Politikken
Hun ledet Sør-Trøndelag Unge Høyre mens hun gikk idrettslinjen, og satt i Unge Høyres sentralstyre 1984–1986. Hun var ansatt som fylkessekretær i Nord-Trøndelag Høyre 1988–1991, og ble siden ansatt som politisk rådgiver for ordfører Marvin Wiseth i Trondheim. Slungård ble innvalgt i Trondheim bystyre i 1995, og våren 1998 overtok hun som ordfører etter Wiseth. I 2003 gikk hun ut av bystyret. Slungård var medlem av Høyres sentralstyre 2002–2004.
Næringslivet
Hun var kommunikasjonsdirektør i SINTEF 2004–2005, daglig leder i Total Consult Trondheim i 2005, markedsdirektør i Entra Eiendom 2005–2009, administrerende direktør i Ungt Entreprenørskap 2010–2016 og rådmann i Stjørdal kommune 2017–2019. I 2020 ble hun administrerende direktør for Trondheim Symfoniorkester og Opera (TSO).
Hun har hatt en rekke styreverv i næringslivet, deriblant i SIVA, Statskog, Vital Forsikring, Siemens, Meråker Utvikling (Merut) og Adresseavisen, i tillegg til bedriftsforsamlingen i Statoil. Slungård ledet Statoils valgkomité 2002–2007.
Hun har vært visepresident i Polyteknisk Forening, visepresident i Norges Skiforbund og medlem av Kringkastningsrådet.
Teie skole
Teie skole er en barneskole i Færder kommune med klasser fra 1. til 7. trinn. Skolen ligger i utkanten av Teieskogen nord på Nøtterøy. Skolen har ca. 460 elever, hvorav ca. 210 går på SFO. Det er ca. 65 ansatte på skolen. Rektor er Jan Kristian Johansen.
Den opprinnelige skolebygningen ble bygd i 1915. I august 2012 ble skolene Teie og Grindløkken slått sammen og flyttet inn i en ny bygning, på samme sted som Teigar ungdomsskole tidligere lå.
Emil Jönsson
Karl Emil Jönsson (født 15. august 1985) er en svensk tidligere langrennsløper som representerte Årsunda IF.
Jönsson tok bronse i sprint under junior-VM 2005, og fikk sitt gjennombrudd på internasjonalt seniornivå som 21-åring i sesongen 2006/2007. I Kuusamo i Finland i desember 2006 vant han sensasjonelt sprintprologen og fulgte opp med en sjetteplass i A-finalen. Han deltok under VM 2007 i Sapporo, der han også kom på sjetteplass. Sammenlagt kom han på tredeplass i sprintverdenscupen 2006/2007.
Under Vinter-OL 2014 i Sotsji tok han bronse på sprinten bak Ola Vigen Hattestad og Teodor Peterson. Han tok også bronse i lagsprinten, sammen med Peterson.
Perosnlig
Han er gift med den tidligere langrennsløperen Anna Haag.
Leukoplaki
Leukoplaki er hvitlige flekker på slimhunnen i munnhulen eller på tungen. Blant årsakene er kronisk irritasjon (f.eks. fra tannprotese), røyking, alkohol, HPV og Candida albicans. Utseendet varierer mye. Leukoplaki er viktig å få undersøkt, fordi det kan være en premalign tilstand, det vil si et forstadie til kreft.
Forekomst
Leukoplaki er mest vanlig hos folk over 40 år, og klart vanligst hos menn. Såkalt "hairy lekuplakia" er et av de første tegn på hiv/aids.
Diagnose
Man må ta biopsi (vevsprøve) og få denne undersøkt histologisk for å fastslå om det er kreft.
Viborg
Viborg er en av de eldste byene i Jylland i Danmark. Byen hadde 35,656 innbyggere per 1. januar 2010, og innbyggertallet for hele Viborg kommune (arealmessig Danmarks største) er på 93 310 innbyggere (2010). Byen er administrasjonssentrum i Region Midtjylland (tidligere i det mindre Viborg amt) og Viborg kommune. Den var hovedsamlingsstedet i regionen fra Knud den stores tid på 1000-tallet. Magnus den gode ble hyllet i 1042 på tinget i Viborg, som frem til midten av 1600-tallet var med på å utpeke kongene.
Navnet på byen er endret mange ganger, fra Wibiærgh og Wybærgh til Wiburgh samt det latinske navnet Wibergis. «Borg» kommer av at byen ligger høyt i terrenget, og det var et mye brukt sted for gudedyrkelse. Fra gammelt av betyr «vi» det samme som helligdom.